cyanic-selkie/wikianc huggingface dataset:
Evert van Benthem
Alvestêdetochten
It jier dêrop, 1986, waard wer in Alvestêdetocht hâlden, op 26 febrewaris. Wer kaam Van Benthem as earste op de Bonke oan. Dy kear wie er allinnich, om't er Rein Jonker krekt lost hie. Van Benthem wie dit jier dúdlik de sterkste en wûn syn twadde Alvestêdetocht yn in tiid fan 6:55:17 oere.
Emigraasje
Simmer 1999 beslút de hûshâlding Van Benthem om nei Kanada te emigrearjen. Dat wiene hja al langer fan doel, mar troch Van Benthem's Alvestêdetocht-oerwinnings wie dat útsteld. De strange rigeljouwing foar buorkjen yn in natoergebiet en it 'Benthem-toerisme' nei syn pleats, hawwe makke dat men it trochsette. Gewoan boer wêze koe net mear yn Nederlân fûn Van Benthem.
Kameroen
Lânskip
De politike haadstêd is Yaoundee, mar de ekonomyske haadstêd is lykwols de havenstêd Douala dy't oan de Atlantyske Oseaan leit (Baai fan Biafra). Oare grutte stêden binne Bafoussam, Garoua, Maroua en Ngaoundéré.
Evert van Benthem
Emigraasje
Tsjintwurdich wennet de hûshâlding yn Spruce View, in doarp mei sa'n 1700 ynwenners yn de provinsje Alberta, tusken Calgary en Edmonton yn it westen fan kanada. Op 26 kilometer fan harren pleats leit it Sylvanmar, dat elts jier tichtfriest. Op ynisjatyf fan Van Benthem wurdt dêr sûnt 2003 in jierlikse maraton fan 200 kilometer ferriden. It earste jier diene allinne Kanadezen mei, yn it twadde jier ek sa'n 100 Nederlanners.
Evert van Benthem is troud en hat trije soannen dy't ek reedride.
Kameroen
Lânskip
De wichtige rivieren yn it lân binne, de Sanaga, de Bénoué, de Woury, de Dibamba en de Nyong. Grutte berchtme, it Adamawaberchtme, it Mandaraberchtme en de Mount Cameroon.
Abe de Vries
Der is mear as ien persoan mei de namme Abe de Vries:
Kameroen
Skiednis
De earste bewenners yn Kameroen wienen pigmeeën stammen. Letter ferskine ek de Bantû folken dy't benammen yn de heechlannen libben.
Yn de 16e iuw ûntstiene troch Portegeeske ûntdekkingsreizgers en hannelslju de earste kontakten mei Jeropa. Lykwols bleaunen de Portegezen net foarfêst en wienen it de Dútskers dy't dêr in koloanje stiften. Mei de Dútske nederlaach yn de Earste Wrâldkriich wurdt Kameroen troch it Folkebûn opdield yn in Frânsk en Britsk Mandaatgebiet, te witten Frânsk Kameroen en Britsk Kameroen.
Yn 1960 waard Frânsk Kameroen in selsstannige republyk wêr't it súdlike part fan Britsk Kameroan har it jier dêrop ek by oan sleat.
Formule 1 yn 2019
It Formule 1-seizoen 2019 wie it 72ste Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de FIA.
Lewis Hamilton wie by de start fan it seizoen de ferdigenjend wrâldkampioen by de koereurs, syn team Mercedes is de regearjend wrâldkampioen by de konstrukteurs.
Kameroen
Befolking
Om-ende-by de helte fan de befolking fan Kameroen wennet op it plattelân, de oare helte yn stêden. Yn totaal libje der 230 etnyske groepen yn it lân, dy't alle har eigen dialekt sprekke.
Johannes Strolz
Johannes Strolz (Bludenz, Vorarlberg, 12 septimber 1992) is in Eastenryksk skyer. Strolz makke yn 2013 syn debút, hy is benammen suksesfol yn de ûnderdielen reuzeslalom en de slalom. Syn grutste suksessen oant no ta binne ûnder mear it winnen fan de gouden medalje op de Kombinaasje, en by de lannewedstriid foar mingde teams op de Olympyske Winterspullen fan 2022 yn Peking, ek wûn er by dizze spullen in sulveren medalje op de slalom.
Kameroen
Befolking
De wichtichste befolkingsgroepen binne:
Formule 1 yn 2019
Klassemint by de koereurs
Opmerkingen:
† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch't er as klasearre noteard stiet.
Klassemint by de konstrukteurs
Opmerkingen:
† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch hy as klasearre noteard stiet.
Euskadi Ta Askatasuna
thumb|right|300px|Mei de reade streken moat Ûnôfhinklik wurde neffens de ETA thumb|right|299px|Symboal fan de ETA De Euskadi Ta Askatasuna, better bekend ûnder de ôfkoarting ETA, wie in separatistyske bewapene beweging dy't de stifting in ûnôfhinklike sosjalistyske Baskyske steat neistribbe. De namme is Baskysk foar 'Baskysk heitelân en frijheid' of 'Baskenlân en frijheid' (it wurd '(e)ta' is ek Baskysk foar 'en'). De organisaasje waard op 31 july 1959 oprjochte en op 2 maaie 2018 opheft.
De ETA fierde in bluodrige striid tsjin de Spaanske oerheid, wêrby't ek ûnskuldige boargers net sparre waarden. Krekt as by de Noardierske IRA waarden meastal wol warskôgings jûn foardat de bommen ôfgiene. Dêrom wiene de gefolgen fan de ETA-oanslaggen meastal beheind fan skaal. Oant en mei 2003 deade de beweging 339 boargers en 478 plysje-aginten en soldaten.
It symboal fan de ETA wie in slang wikkele om in bile. It motto fan de beweging wie Bietan jarrai, dat betsjut 'wy geane troch mei beide'. Dat 'beide' betsjutte trochgean mei de wapene striid, symbolisearre troch de bile, en mei de striid troch slûchslimmens, symbolisearre troch de slang. De politike tûke fan de ETA wie de partij Batasuna.
Doelen fan de ETA
De ETA hie histoaryske sjoen twa kearnpunten:
Skiednis fan de ETA
Yn de begjindagen wie de ETA in freedsume beweging fan yntellektuelen. Mar diktator Franco ûnderdrukte de ETA mei geweld. Doe begûn de ETA yn de jierren ’60 mei gewelddiedige aksjes. De beweging waard dêrby ynspirearre troch de Algerynske befrijingsbeweging tsjin Frankryk en troch it marksisme. Nei de demokratisearring fan Spanje yn de jierren ’70 gie de ETA troch mei polityk geweld en ferlear sa in soad sympaty, ek fan de Baskyske befolking.
De Spaanske regearing organisearre en finansiere yn de jierren ’80 de Grupos Antiterroristas de Liberación, deadseskaders dy’t leden fan de ETA ûntfierden, martelen en fermoarden. Dat stie bekend as de Smoarge Oarloch.
Oanslaggen
De ETA hat in soad oanslaggen dien. Der binne in oantal dy’t opfoelen:
Lettere jierren
De ETA fierde yn letter jierren ûntfierings út en parse Baskyske ûndernimmers ôf om mei de opbringsten dêrfan de eigen aktiviteiten betelje te kinnen. De machtsbasis fan 'e beweging lei op it plattelân en yn beskate wiken fan de grutte stêden. De ETA koe op stipe rekkenje fan likernôch 20% fan de Baskyske befolking. De nije lichting ETA-leden waard rekrutearre út in soarte anargistyske subkultuer. It regear yn Madrid wie neffens de ETA noch altyd faksistysk. Moardoanslaggen op alle minsken dy’t it net iens wiene mei de stânpunten fan de ETA waarden mei jûchhei ûntfongen. Basken dy’t net foar ûnôfhinklikheid wiene, rûnen de kâns om fermoarde te wurden. De ETA-jongereinbeweging “Segi” soarge regelmjittich foar grutte fernielingen yn de Baskyske stêden.
The Quarrymen
thumb|The Quarrymen (Colin Hanton, Len Garry, Rod Davis) (2011) The Quarrymen is in popgroep dy't yn 1956 oprjochte waard troch John Lennon.
Bandleden wienen: Pete Shotton (waskboerd), Eric Griffiths (gitaar), Bill Smith (basgitaar) en Rod Davis (banjo). De namme The Quarrymen kaam fan de Quarry Bank Grammar School, dêr't Lennon en oare leden fan de band nei skoalle gienen.
Al nei it earste optreden kamen der twa nije leden by, Paul McCartney en George Harrison. Sy namen yn 1958 harren earste single (That'll Be the Day) op. Dêrnei waard de namme fan de groep feroare yn The Silver Beetles en noch letter yn The Beatles. Yn 1959 kamen Pete Best (drums) en Stuart Sutcliffe (bas) by de band. Yn 2008 namen The Quarrymen fan no in twadde single op mei ûnder oaren Rod Davis (Never stop rockin' rollin').
De oarspronklike band hold yn 1960 op te bestean. Yn 1994 en 1995 hold in groep âld-bandleden in reünytoernee, yn 1997 waard de band weroprjochte.
Falaansk
Falaansk of Fala is in West-Ibearyske Romaanske taal dy’t sprutsen wurdt troch likernôch 7.500 minsken yn it uterste noardwesten fan de Spaanske provinsje Cáceres yn de regio Ekstremadûra, lâns de kust mei Portegal.
Fala betsjut sprektaal yn it Fala en it besibbe Portugeesk en Galisysk. De taal stamt of fan it Galisysk-Portugeesk, in midsiuwske taal wêrút ek it Portugeesk en Galisysk ûntwikkele is. Neffens guon taalkundigen is it Fala net in aparte taal mar in argayske foarm fan it Galisysk.
De measte sprekkers fan Fala wenje yn de doarpen Valverde del Fresno (Valverdi du Fresnu), Eljas (As Ellas) en San Martin de Trevejo (Sa Martin de Trebellu) yn de isolearre fallei de Xalima. Der wurde trije dialekten fan de taal ûnderskieden: Mañegu (sprutsen yn San Martín de Trevejo), Lagarteiru (yn Eljas) en Valvideiru (yn Valverde del Fresno). Minsken dy’t Fala prate brûke de taal ûnderling, mar prate Spaansk mei de bûtenwrâld, op skoalle en yn it tsjerke.
De taal krijt stadichoan mear erkenning. Yn 1992 waard de feriening Asociación Fala i Cultura oprjochten. Dizze feriening hat as doel om de taal fierder te bestudearjen en te beskermjen. Yn 1998 waard it earste boek yn it Fala utjûn. Dit boek mei de namme Seis sainetes valverdeiros is skreaun troch Isabel López Lajas. Yn 1999 waard yn San Martin de Trevejo in wittenskiplik kongres oer de taal hâlden. En yn 2001 waard de taal troch de regearing fan Ekstremadûra erkend as weardefol kultureel erfgoed.
Blessebrêgeskâns
thumb|250px|De Blessebrêgeskâns De Blessebrêgeskâns (Stellingwerfsk: Blesbroggeschaans) is in âlde ferdigeningsskâns oan de Linde tusken Wolvegea en De Blesse.
Skiednis
De skâns waard oanlein yn de Tachtichjierrige Oarloch, yn 1582, en makke diel út fan de Fryske Wetterliny, dy’t troch hiel Súdeast-Fryslân rûn. Yn it boek ‘Toneel des Oorlogs’ út 1675 stiet de Blessebrêgeskâns ôfbyld as in heale stjerreskâns. Nettsjinsteande it fûleinich besykjen fan de biskop fan Münster, better bekend as Bommen Bearend, om Fryslân yn te fallen, die bliken dat de Fryske Wetterliny it ynfaazjeleger tsjin hâlde koe. Ek doe't de Blessebrêgeskâns yn 1673 fan Münsterske troepen fernield waard en de liny trochbrutsen waard, slagge it de biskop fan Münster net Fryslân te ferôverjen.
Rekonstruksje
Nei in proefûndersyk yn 2009 waard yn 2010 it archeologysk ûndersyk nei de resten fan de Blessebrêgeskâns fuortset. By opgravings by De Blesse is in granaat út de 17e iuw foar it ljocht kaam. De granaat is yn 1672 troch de troep fan de Biskop fan Munster ôfsketten op in skâns fan de Fryske wetterliny. Neist de granaat waard der ek in sulveren ring fûn, mar de grutste ûntdekking fan archeolooch Ko Lenting wie it ferdigeningswurk sels. Der waarden plannen makke om de skâns werom te bringen yn it lânskip. Op 5 novimber 2010 wie de iepening fan de nij opmakke Blessebrêgeskâns. By de útfiering fan it projekt wiene Wetterskip Fryslân en eigener It Fryske Gea belutsen.
Midwesten (Feriene Steaten)
It Midwesten, it Amerikaanske Midwesten of de Midwestlike Feriene Steaten is in ynformele geografyske regio fan 'e Feriene Steaten. Under dizze oantsjutting wurde de steaten Ohio, Indiana, Illinois, Michigan, Wiskonsin, Minnesota, Iowa, Missoery, Kansas, Nebraska, Súd-Dakota en Noard-Dakota beflapt. Dêrfan hat Illinois de grutste befolking en Noard-Dakota de lytste. Neffens gegevens fan 'e Amerikaanske folkstelling fan 2012 hie it hiele Midwesten doe krapoan 65,4 miljoen ynwenners. It gebiet falt yn twa grutte kriten útinoar: de regio fan 'e Grutte Marren yn it easten (mei Ohio, Indiana, Illinois, Michigan, Wiskonsin en Minnesota), en de noardlike Grutte Flakten yn it westen (mei Noard- en Súd-Dakota, Nebraska, Kansas, Iowa en Missoery).
De grutste stêd yn it gebiet is Chicago, yn Illinois, folge troch Indianapolis (Indiana), Kolumbus (Ohio), Detroit (Michigan), Milwaukee (Wiskonsin), Kansas City (Missoery), Omaha (Nebraska), Minneapolis (Minnesota), Cleveland (Ohio), Wichita (Kansas) en St. Louis (Missoery). Wat stêdekloften oanbelanget, is Chicago mei syn foarstêden mei 9,8 miljoen ynwenners ek it grutste, folge troch Detroit mei foarstêden en dan de Twillingstêden Minneapolis-Sint-Paul.
Ekonomysk wifket it Midwesten tradisjoneel tusken swiere yndustry (yn en om 'e stêden) en lânbou (op it plattelân), wylst de lêste desennia it bank- en fersekeringswêzen en de farmaseutyske yndustry der ek sterk yn opkomst binne. Fan âlds stiet it Midwesten lykwols bekend as de nôtskuorre fan Noard-Amearika, en de measte minsken tinke by it hearren fan 'e namme dan ek oan fredige plattelânstafrielen mei wiuwende nôtfjilden of heech opsketten maïs. Yn polityk opsjoch feroaret it grutste part fan it Midwesten nochal ris fan foarkar, en de geunst fan 'e Midwestlike kiezer wurdt dan ek fûleindich befochten troch de Demokraten en de Republikeinen.
Sleepy Hollow (New York)
Sleepy Hollow, ('Slieperich Buorskip') is in doarp yn Westchester County, yn de Amerikaanske steat New York. It plak hat 10.124 (1716/km²) ynwenners (2006).
Tusken 1874 en 1997 hjitte it doarp North Tarrytown, mar maart 1997 krige it de namme Sleepy Hollow fannijs. Fan ein Amerikaanske Revolúsje ôf waard it doarp by de gemeenten yn de omkriten foege om meiinoar yn 1874 ien gemeente te wurden. It plak hat yn it ferline ek de namme Beekmantown of Beekmansdorp hân.
Yn Sleepy Hollow is de Philipsburg Manor te finen, in âlde hannelspost mei in wettermûne. It plak waard ferneamd troch de ferhalen fan skriuwer Washington Irving, dy't dêr ek op in hôf leit. Syn boeken binne mear as ien kear ferfilme, sa as yn 1999, Sleepy Hollow mei Johnny Depp yn de haadrol. Fierders stiet dêr de âlde bûtenpleats Kykuit mei leafst 18 keamers. thumb|De Herfoarme tsjerke fan Sleepy Hollow
Tsjerke
De 'Alde Nederlânske Tsjerke fan Sleepy Hollow', is in 17e-iuwske tsjerke. De tsjerke mei 12 hektare lân, komt prominint foar yn Washington Irving syn koarte ferhaal The Legend of Sleepy Hollow. It bouwurk is ien fan de âldste yn de steat New York, boud troch Nederlânske emigranten.
Batavia (New York)
Batavia is in stêd yn it súdeasten fan 'e Amerikaanske steat New York. It is it haadplak fan Genesee County. Yn 2010 hie Batavia in ynwennertal fan 15.465 minsken. Batavia waard ferneamd nei de Betuwe om de Nederlânske bankiers te earjen dy't dêr grûn ferkochten.
Ubuntu
220px|thumb|right|Ubuntu 11.10 (Oneiric Ocelot) Ubuntu is in op Debian Linux basearre distribúsje-rige foar Linux. De oarpronklike ferzje is fan 2004.
Lammoraal Albertus Aemilius Sluijterman
Lammoraal Albertus Aemilius Sluijterman (Hûs 'Nassau' ûnder Balk, 24 jannewaris 1757 - Warkum, 28 jannewaris 1838) wie in Frysk steatelid.
Libben
Lamoraal wie de soan fan Paulus Ignatius Sluijterman, kommandant fan de liifgardes fan de Fryske steedhâlder en Abigael Becker. Hy groeide op yn Ljouwert, dêr't syn âlden wennen. Syn heit kocht in findel foar him, sadat hy offisier waard by it rezjimint Oranje-Fryslân yn Ljouwert. Nei in pear jier hied er syn nocht fan de tsjinst en waard non-aktyf.
Ubuntu
Opset
By de Ubuntu-distribúsjes leit de klam op de tagonklikens. Hjir is de kar fan de tapassings wat oan oanpast en der wurdt in protte wurk makke fan oersettings. Ek hoecht de brûker, oars as ornaris by Unix, him net apart as oerbrûker oan te melden om de ynstellings feroarje te kinnen of programma's tafoegje te kinnen. Fierders wurde de distribúsjes fan Ubuntu Linux yn alle gefallen noch 18 moanne stipe mei feiligensoanpassings.
Lammoraal Albertus Aemilius Sluijterman
Libben
Neidat er troud wie mei Katarina Lycklama à Nijeholt sette er him nei wenjen yn Jorwert as heareboer. Troch syn populêr optreden waard hy yn 1784 út de eigenierden ta lid fan de Steaten fan Fryslân keazen. Dêrnei wenne hy yn Warkum as kommys fan de konvoaien en lisinten. Yn 1793 moast hy om syn oranjegesindheid syn amt dellizze en it lân ferlitte. Fan 1795-1806 hâlde hy ta yn Emden, Norden en Osnabrück. Fan 1806-1814 wie hy lid fan de gemeenteried fan Warkum. Kening Willem I beneamde him ta ynspekteur fan de belestingen yn Fryslân, mei Ljouwert as stânplak. Twa jier letter gie er mei pinsjoen.
Ubuntu
Distribúsjes
Dy distribúsjes komme geregeldwei út, alle jierren yn april en oktober; de distribúsjenûmers binne ek basearre op it jier en de moanne fan distribúsje. Alle distribúsjes krije lykwols ek in namme. De ienige útsûndering oant no ta wie de maitiid fan 2006, doe't foar it earst in LTS-distribúsje útkaam: de Dapper Drake-distribúsje hie yn april útkomme moatten as 6.04, mar it waard juny en 6.06 LTS. Dat LTS betsjut dan Long time supported, lang stipe. Ynstee fan 1,5 jier wurde LTS-distribúsje yn alle gefallen 3 jier stipe. Troch it wurk KDE te ferfryskjen binne de Dapper Drake-distribúsje en letter foar in part ek yn it Frysk beskikber.
Lammoraal Albertus Aemilius Sluijterman
Libben
Syn lêste jierren wenne hy yn Warkum, dêr't hy yn de âldens fan 67 jier noch troude mei Janke fan Hettinga Tromp. Noch op syn 80e jier gie hy op de lange jacht. Yn syn Jorwerter perioade skreau hy in sjoernaal (1780-85), dat fan belang foar de sedenskiednis fan dy tiid. It waard mei in koarte libbensskiednis útjûn yn de Vrije Fries 1911, 171-210.
Ubuntu
Namme
De namme Ubuntu is in wurd út it Sûlû. Letterlik oerset is it eat as geastlik persoan, mei de betsjutting fan minsklikens. It jout oan dat in persoan om minske te wêzen him ek nei de geast fan in minske hâlde moat, yn harmony mei himsels, mei oaren en mei de wrâld.
Konstantin Paustovsky
thumb|Konstantin Paustovsky om 1915 hinne
Libben
Paustovskys heit wie statistkus by it spoar, syn mem kaam út in Poalske famylje fan yntellektuelen. Doe't er op it gymnasium yn Kiev siet, ferliet syn heit de hûshâlding. Nettsjinsteande de finansjele swierrichheden dy't dat joech koe Paustovski dochs studearje. Yn 't earstoan die er wis- en natuerkunde yn Kiev en letter filosofy yn Moskou. Fanwege de Earste Wrâldoarloch moast er syn stúdzje ôfbrekke.
Yn de Earste Wrâldkriich tsjinne Paustovsky as sikefersoarger oan it Prusysk front en makke er it tebeklûken fan it Russysk leger troch Poalen en Wyt-Ruslân mei. Neidat er boadskip fan it sneuveljen fan twa fan syn bruorren krige hie gie Paustovsky werom nei syn mem yn Moskou. Hy gie fannijs út Moskou wei om ienfâldich wurk te dwaan, lykas tramkondukteur en fisker, ûnder mear yn Jekaterinoslav en Taganroch.
Ubuntu
Skiednis
Oant no ta hat Ubuntu bestean út de neikommende distribúsjes: Fan 6.06 LTS ôf rinne de earste letters op as hie de earste distribúsje in namme mei in A hân.
Konstantin Paustovsky
Libben
Paustovsky makke de Russyske Revolúsje yn 1917 mei yn Moskou. Nei de oerwinning fan de Bolsjewiken waard er sjoernalist en hâlde sa ta yn Odessa en Tiflis. Yn 1930 gie er werom nei Moskou en wurke dêr ûnder oaren foar de krante Pravda en ferskate oare foaroansteande tydskriften.
Under de Twadde Wrâldkriich wie Paustovski oarlochskorrespondint oan it Sudlik front. Fan 1948 oant 1955 joech er literatuer oan it Maxim-Gorki-Ynstitút yn Moskou.
Us Heit (bier)
thumb|Us Heit dûbeld weetbier thumb|Biermuseum Us Heit is in biermerk dat broud wurdt troch de Friese Bierbrouwerij oan de Snitserwei yn Boalsert. It is neamd nei steedhâlder Willem Loadewyk fan Nassau (1560-1620) dy't troch de Friezen 'Us Heit' neamd waard. In stânbyld fan him stiet foar it Steedhâlderlik Hof yn Ljouwert en hy leit begroeven yn de Grutte Tsjerke fan Ljouwert.
On the Double (album fan Golden Earring)
On the Double is it fjirde album fan Golden Earring doe noch The Golden Earrings hjitten. It is it lêste album ûnder de namme The Golden Earrings en ek it lêste album mei drummer Jaap Eggermont. Yn neifolging fan The Beatles weage de Haachske groep him oan in dûbelelpee, mei de tapaslike titel On the Double.
Us Heit (bier)
Skiednis
De Fryske Bierbrouwerij begûn yn 1985 yn Twellingea. De earste biersoarten binne ek neamd nei nammen út de omkriten lykas it Twels Pilsener en it Buorrebier. Meidat it bedriuw grutter waard, gie de produksje yn 1990 oer nei it eardere fabryk fan Philips op yndustryterrein Houkesleat yn Snits. Doe't de Hegere en Middelbere Skoalle foar Libbensmiddelentechnology fan Boalsert nei Ljouwert ferhuze kaam romte frij foar de brouwerij. Der kaam in priuwlokaal en in museum yn, dêr't mei rûnliedings it brouproses útlein waard.
Hast alle apparatuer en ynstallaasjes binne sûnttiids ferfongen. De kapasiteit gie yn 2000 fan 10 hl nei 20 hl it brousel. Ein 2002 komt der ek in distillearderij by. Ut eigen ambachtlik bier wurdt whisky stookt (Frysk Hynder Whisky), dat kin meidat de produkten beide fan de grûnstoffen garst en wetter makke wurde. In oar produkt fan 'e distillearderij is Frysk Famke Kofjelikeur.
Ein novimber 2008 komt der ek noch in eigen mouterij. It bier en de 'single malt whisky' wurde no fan eigen mout makke.
Fisy en streekbûne produksje
Yn de produksje en oanlevering fan grûnstoffen wurdt safolle mooglik gebrûk makke fan leveransiers út de omjouwing fan de brouwerij. It hiele produksjeproses fan de produkten is sadanich ynrjochte, dat men it hiele proses fan bouboer oant konsumint sels yn de hân hat. De sirkel foar alle yngrediïnten, te witten: selektearre nanen as koarn en weet, hop, suver wetter en biergist, is dêrmei rûn. Sa is njonken it pân fan de brouwerij in hoptún ynrjochte. Hjir stiet in fiiftal hopsoarten dy 't in fris, ' krûdich ' hop aroma oan de bieren fan Us Heit jouwe.
Konstantin Paustovsky
Libben
Yn 1965 waard Paustovsky nominearre foar de Nobelpriis foar de Literatuer, dy't lykwols (sa wurdt yn it generaal tocht) ûnder druk fan de Sovjet-Uny oan Michail Sjolochov takend waard, dy't mear loyaal oan it Sovjetrezjym wie.
Bibliografy yn it Nederlânsk
De memoires fan Paustovsky (Geschiedenis van een leven) hawwe seis dielen:
Oar wurk:
Flavyske dynasty
thumb|right|140px|Bste fan keizer Fespasianus right|thumb|140px|keizer Titus right|thumb|140px|keizer Domitianus De Flavyske dynasty is in laach fan Romeinske keizers dy't fan 69 oant 96 oan de macht wiene.
De Flavii (Latyn: blond) wiene in rike Romeinske famylje, dy't by de patrysjers rekkene waarden. De Flavii brachten uiteindelijk drie keizers voort. De manlju krigen de namme Flavius, de froulju waarden Flavia neamd. Nei de ein fan de Flavyske dynasty waard Flavius in populêre namme ûnder de edelen.
It Flavyske Hûs kaam opsetten nei de boargeroarloch fan 69 dat de ein betsjutte soe fan it Julysk-Klaudyske dynasty (sjoch Fjouwerkeizerjier). Fespasianus naam it heft yn hannen en waard keizer.
De dynasty einige mei keizer Titus. Harren opfolgers wiene de saneamde Adoptyfkeizers.
Robert Horstink
Robert Horstink (Twello, 26 desimber 1981) is in Nederlânske follybalspiler.
Hy begûn mei it follybal doe't er fiif jier wie. Yn 2004 makke er syn Olympysk debút op de Olympyske Spullen fan 2004 yn Atene. De Nederlânske ploech einige op dat toernoai op in njoggende plak.
Hy spilet (2007) by Sisley Treviso yn Itaalje. Foarhinne spile er by Noliko Maaseik (Belgje), Piet Zoomers Dynamo, SSS Barneveld en Voorwaarst Twello. Yn maart 2011 hat Horstink, mei ûnder oare Rob Bontje, de Europeeske CEV Cup wûn. De earste wedstriid waard mei 3-2 ferlern yn Poalen by Zaksa Kedzierzyn-Kozle, yn eigen hûs waard wûn mei 3-1. Doe moast in saneamde 'golden set' in beslissing bringe. Dêryn wie Treviso mei 15-11 de sterkste.
Op 1 oktober 2010 hat Robert Horstink yn totaal 156 ynterlannen spile foar de Nederlânske ploech.
Slymnjoggeneagen
Taksonomy
Lange tiid wie de taksonomyske yndieling fan slymnjoggeneagen kontroversjeel. De strideraasje draaide derom oft slymnjoggeneagen fisken wiene dy't oarspronklik wol in wringe hân hiene, mar dêr't dy bonke neitiid wer fuortevoluëarre wie, of oft se in primitivere foarm fan seedieren fertsjintwurdigen, dy't noch nea in wringe ûntwikkele hiene. Resint DNA-ûndersyk ûnderstipet sterk de earste teory, en liket dizze kwestje foargoed besljochte te hawwen. Slymnjoggeneagen wurde no frij algemien beskôge as kaakleaze fisken dy't it naust besibbe binne oan 'e njoggeneagen en sibben (Petromyzontida of Hyperoartia). Njoggeneagen hawwe wól in wringe, mar by de slymnjoggeneagen is de wringe weiwurden, wat har ta de iennichste groep "wringedieren" makket dy't eins net oan dy namme foldocht. Sadwaande wurdt soms wol foarsteld om 'e wringedieren om te neamen ta plassedieren (Craniata), wat in bettere namme is. De term "wringedieren" (Vertebrata) is lykwols sa ynboargere, dat dat yn 't foar al in ferlerne striid liket te wêzen.
Skaaimerken
Slymnjoggeneagen ûntjoegen har sa'n 300 miljoen jier lyn, en de libbene soarten fan no ferskille mar amperoan fan 'e fossilen dy't út dy tiid fûn binne. It binne kâldbloedige, iel-foarmige bisten mei in sturt dy't se as peddel brûke en in keale hûd sûnder skobben dy't har los om it liif hinget. Har plasse is fan kreakbien en har tosken binne fan keratine. Se hawwe in rûne, kaakleaze bek mei in kreakbiennen plaat dêr't twa pear tosken op sitte. De toskeplaat kin yn en út beweegd wurde, sadat slymnjoggeneagen der har fretten mei gripe en dat nei har kiel ta bringe kinne. Yn har spiisfertarringsstelsel ûntbrekt in as sadanich identifisearbere mage. Se libje op en deunby de seeboaiem, dêr't se benammen seewjirms frette. Dêrnjonken folje se har menu gauris oan mei ies of sels libben fleis fan bisten dy't soms hûnderten kearen grutter binne as sysels. Slymnjoggeneagen steane derom bekend dat se har proai yn sokke gefallen faak fan binnenút opfrette.
Op it mêd fan 'e fuortplanting fine sawol befruchting as ûntwikkeling bûten it lichem fan 'e âlden plak. Der bestiet by slymnjoggeneagen gjin âlderlike soarch. Har namme hawwe dizze fisken te tankjen oan it slym dat se ôfskiede as se har bedrige fiele, út sa'n hûndert klieren dy't har yn in rige oer de fangen rinne. As in slymnjoggeneach bygelyks by de sturt beetholden wurdt, dan kin er in hoemannichte klibjend en sjelei-eftich slym ôfskiede dat útset oant wol 20 liter as it mei wetter yn oanrekking komt. As se dêrmei net loskomme, dan lizze harsels yn in knoop, wêrby't se dy knoop fan kop oant sturt oer har liif hinne gliidzje litte en dêrby net inkeld it slym, mar ek de gryp fan har fijân fan har ôfskraabje. Nettsjinsteande har ôfwearzige oansjen en libbenswize, dy't makket dat fiskers dizze bisten ornaris gewurde litte, wurdt ien soarte, de Japanske slymnjoggeneach (Eptatretus burgeri), yn Koreä beskôge as in delikatesse. Net inkeld wurde de fisken sels iten, mar se wurde libben fongen en derta oanset om safolle mooglik slym te produsearjen, dat yn 'e Koreaanske koken yn beskate gerjochten it plak ynnimt dat aaiwyt yn 'e Westerske koken hat.
Tsarskoje Selo
thumb|It [[Barok (stylperioade)|barokke Katarinapaleis en park]] thumb|It [[Neoklassisisme|neoklassisistyske Aleksanderpaleis]] Tsarskoje Selo (Russysk: Царское Село,  Tsar skoje Se lo ; "Tsarendoarp") is in eardere residinsje fan de keizerlike Russyske famylje en de (hege) adel dy't op besite kaam op 24 kilometer besuden Sint-Petersburch. It falt tsjintwurdich ûnder de stêd Pûsjkin en fan it Wrâlderfgoedmonumint 'Sint-Petersburch en besibbe groepen fan monuminten'.
Stedhuzen yn Fryslân
Stedhuzen yn Fryslân jout in oersjoch fan de stedhuzen fan de Fryske Alve stêden.
Tsarskoje Selo
Yn de 17e iuw hearde de bûtenpleats oan in Sweedske aadlike famylje. De oarspronlik Finske namme fan de bûtenpleats wurdt faak oerset as "hegerlizzende grûn". Max Vasmer hat it toponym lykwols ôflaat fan it Finske wurd saari (eilân). Yn alle gefallen waard de Finske namme troch de 18e-iuwske Russen útsprutsen as "Sarskoje Selo", wat letter feroare yn "Tsarskoje Selo".
List fan Romeinske keizers
De Romeinske keizers wienen de hearskers fan it Romeinske Ryk fan 27 f.Kr. oant, yn it westen, likernôch 476. Formeel wie harren funksje dy fan prinseps, mar dêrmei kombinearre wienen ferskate oare funksjes dy't harren byelkoar de macht fan in keizer joegen. Der wie lykwols ien ferskil mei dy funksje: Om't it erflike, keningsskip fan Rome ta grutte swierrichheden laat hie, wie dizze nije foarm fan de prinseps-funksje net erflik. thumbnail|250px||Augustus jildt as earste Romeinske Keizer.
Begjin fan it Keizerryk
Julius Caesar hie foar syn dea de macht oer it Romeinske Ryk yn syn persoan ferienige. Dêrta wie er lykwols ta diktator beneamd, wat it normale funksjonearjen fan de republyk stopsette. Hjirút kaam in protte wjerstân fuort, wat úteinlik late ta syn dea. Syn adoptyf soan, Augustus Oktavianus joech yn 27 f.Kr. in nije ynfolling oan it prinsipaat, wêrtroch't er deselde macht yn ien persoan ferienigje koe sûnder de organen fan de republyk alle macht ôf te nimmen. Hy waard
Augustus sels lei klam op syn funksje fan prinseps en op it doel it ryk byelkoar te hâlden. Troch syn opfolger en adoptyf soan Tibearius waard de kombinaasje fan machten lykwols ta in fêste funksje makke, ûnôfhinklik fan de omstannichheden.
Under de opfolgers begûn it keizerryk stadichoan hieltyd mear op in monargy te lykjen, al bleau yn teory de keizer in amtner fan de Res Publica (republyk; letterlik: "saak fan de steat", steatssaken). De keizer koe nammentlik de titel fan kening (rex) net drage, omdat sûnt iuwen in taboe op dizze funksje rêste, troch de ûntspoaring dy't plak fûn hie ûnder de lêste kening Tarquinius Superbus. It ûntbrekken fan in dynastike tradysje wie in swakke skeakel yn it systeem, omdat de opfolging net offisjeel regele wie. Yn it begjin soarge de sittende keizer troch adopsje foar in folwoeksen - en hooplik - betûft opfolger. Letter gong de opfolging faak troch moard op de keizer en it útroppen fan in nije troch it leger. Earst yn de 4e iuw waard it keizerskip erflik mei bern op de troan wylst it regear waarnomd waard troch in regint.
Ein fan it West-Romeinske Diel
Yn de tiid fan Romulus Augustulus wie fan it westlik diel fan it keizerryk allinnich noch Itaalje, in stik fan Joegoslaavje en in lyts stikje fan Galje oer. Dizze keizer hat net langer as 10 moannen regearre, wierskynlik oant 4 septimber 476. Op dy datum, of mooglik koart dêrnei, waard hy oan de kant set troch Odoaker, lieder fan de opstannige Germaanske troepen, dy't himsels kening fan de Germanen yn Itaalje neamde, ûnder it (teoretyske) keizerskip fan it easten. Sadwaande wurdt it jier 476 yn it generaal beskôge as de ein fan it West-Romeinske keizerskip. It teoretyske net opdielde keizerskip fan de east-Romeinske keizers oer it hiele Romeinske ryk bleau yn stân oant Karel de Grutte troch Konstantinopel, lykwols mei tsjinsin, erkend waard as nije 'Keizer fan het Westen'. Dat 'wernijde West-Romeinske Ryk' gie de skiednis yn as it 'Hillige Roomske Ryk'.
List mei Keizers fan Rome
Dizze list is opdield neffens dynastyen en wichtige kearpunten.
Stedhuzen yn Fryslân
Eardere stedhuzen
Troch de gemeentlike weryndieling fan 1984 binne inkele stedhuzen net mear yn gebrûk as stedhûs. De stêden Hylpen, Starum en Warkum meitsje sûnt 1984 diel út fan de gemeente Nijefurd. It stedhûd fan Warkum waard gemeentehûs. De twa oare stedhuzen krigen in oare bestimming. Stêd en gemeente Sleat gie yn 1984 op yn de gemeente Gaasterlân-Sleat, wêrfan it gemeentehûs yn Balk stiet. It stedhûs fan Sleat is no in museum. It stedhûs fan Dokkum waard gemeentehûs fan Dongeradiel.
List fan Romeinske keizers
Ein fan Teodosius-dynasty
- Interregnum fan 18 moannen -
Stedhuzen yn Fryslân
Waachfunksje
In de stedhuzen fan Boalsert en Hylpen siet ek in waach.
Monumint
It stedhûs fan Frjentsjer stiet yn de Top 100 fan de Nederlânske UNESCO-monuminten.
Michelle Gisin
Michelle Gisin (Samedan, Graubünden, 5 desimber 1993) is in Switsersk skyster. Gisin makke yn 2012 har debút. Har grutste suksessen oant no ta binne ûnder mear it winnen fan de twa gouden medaljes op de kombinaasje op de Olympyske Winterspullen fan 2018 yn Pyeongchang en fjouwer jier letter yn Peking, yn 2022 wûn se ek noch in sulveren Olympyske medalje op de super-G. Michelle Gissin is in suster fan de skyers Dominique en Marc Gisin.
Bronisław Malinowski
thumb|right|Bronislaw Kasper Malinowski Bronisław Kasper Malinowski (Kraków, 7 april 1884 – New Haven, Connecticut, 16 maaie 1942) wie in Poalske antropolooch. Hy wurdt wrâldwiid sjoen as ien fan de meast wichtige antropologen fan de tweintichste iuw. Hy is begûn mei etnografysk fjildwurk.
Biografy
Yn 1914 is hy nei Papua reizge (it lettere Papoea Nij-Guinea), dêr is hy begûn my echt fjildwurk by de Mailu en letter op de Trobriand-eilannen bewesten Nij-Guinea. Op dizze ferneamde reis rekke hy fêst. De Earste Wrâldkriich bruts út en as in Eatenrykse Poal op Britsk gebiet mocht hy net fuort. Yn de earste perioade woe hy gjin kontakt ha mei de ynlânske Trobianders, hy fûn se mar wylden, mar omdat er sa allinnich wie besleat hy om dôchs mar mei te dwaan yn harren beskaving. Nei in koarte tiid learde Malinowski de lokale taal en hy foarme freonskippen mei minsken. Der wurdt sels sein dat er fereale waard om in lokaal famke. Yn dizze perioade dy hy fjildwurk op de Kula Ring en betocht er syn teory oer meigeande observaasje. Dizze meigeande observaasje wurdt hjoed de dei as hiel gewoan beskôge. Hie de Earste Wrâldkriich net útbrutsen en wie Malinowski net hingjen bleaun op de eilannen dan hie hy nea de fûneminten lein fan de moderne antropology.
Yn 1922 krige Malinowski in doktoraat yn de antropology en joech les op de Londenske Skoalle fan de Ekonomy. Yn 1922 kaam ek it boek “Argonauts of the Western Pacifig” út. It boek is wrâldwiid erkend as in masterwurk, Malinowski is troch dat boek ien fan de meast wrâldferneamde antropologen wurden.
Ideeën en wat er dien hat
Malinowski wurdt neamd as de earste net op “de sitstoel antropolooch”. Dat hâld yn dat hy de earste wie dy’t kontakt hie mei de minsken dy’t hy ûndersocht. Ek hat er ynterviews hâlden mei ynformanten. Malinowskie fûn dan ek dat jo in goed byld fan minsken krije koenen troch alle dagen kontakt te hawwen en mei te dwaan yn it normale libben. Hy sei it dan ek sa: Jo moatte de lokale sjochwize besjen, harren relaasje mei it libben, it realisearjen fan harren fyzje op harren wrâld.
Willem de Rike fan Nassau-Dillenburg
Willem I fan Nassau-Dillenburg as Willem de Rike (Dillenburch, 10 april 1487 - dêre, 6 oktober 1559) wie greve fan Nassau yn Siegen, Dillenburg, Hadamar en Herborn en greve fan Katzenelnbogen, Vianden en Dietz.
De bynamme 'Rike' hat er krigen fanwegen it tal bern dat hy en syn frou Juliana fan Stolberch krigen ha: 12 (5 soannen en 7 dochters); boppedat hie er út syn eardere houlik mei Walburga fan Egmont al 2 bern en syn frou Juliana hie út har houlik mei Filips fan Hanau 5 bern.
Nikolaas I fan Ruslân
thumb|Nikolaas I fan Ruslân Nikolaas I Pavlovitsj fan Ruslân (Russysk: Николай I Павлович, Nikolaj I Pavlovitsj) (Tsarskoje Selo by Sint-Petersburch, 6 july 1796 – dêre, 2 maart 1855), wie tsaar fan Ruslân fan 1825 oant syn dea yn 1855. Hy wie kening fan Poalen fan 1 desimber 1825 oant 25 jannewaris 1831 en ek gruthartoch fan Finlân.
Nikolaas wie in soan fan tsaar Paul I fan Ruslân en dy syn frou tsarina Maria Fjodorovna. Hy wie in pakesizer fan tsaar Peter III fan Ruslân en tsarina Katarina II. Oan memmekant wienen syn pake en beppe Frederik Eugenius fan Württemberg en Frederika fan Brandenboarch-Schwedt.
Jelena Bonner
Jelena Georgievna Bonner (Russysk: Елена Георгиевна Боннэр) (Merv, 15 febrewaris 1923 – Boston, 18 juny 2011) wie in Turkmeensk-Russyske bernedokter en yn de Sovjet-perioade in ferneamde dissidinte. Sy wie boaske oan dissidint en Nobelpriswinner foar de frede Andrej Sacharov.
Autobiografysk wurk
Bonner waard ferneamd mei har autobiografyske boeken "Allinne meielkoar"(1987) en "Dochters en memmen" (1992). It earste boek ferhellet oer har ferballing mei Sacharov; "Dochter en memmen" is in delslach fan har libben yn Ruslân ûnder Stalin yn de jierren trittich en fan de nachtmerjes yn de jierren dêrnei.
HSH Nordbank Arena
thumb|300px|HSH Nordbank Arena De HSH Nordbank Arena is in stadion yn Hamboarch, yn Dútslân, dat iepene waard yn 1953. Der waarden by de fuotbalwrâldkampioenskippen 1974 en 2006 wedstriden spile yn dit stadion, sa ek by de Jeropeeske kampioenskippen fuotbal fan 1988. It is it thússtadion foar de Hamburger SV. Der is plak foar 57.274 minsken.
Breesân (wurkeilân)
thumb|275px|Oanlis wurkeilân Breesân, 1929 Breesân is in âld wurkeilân oan de Ofslútdyk. It eardere eilân leit san tolve kilometer fan de Fryske kust ôf. Foardat de Ofslútdyk der wie, wie Breesân in sânplaat yn de Sudersee. De sânplaat is doe ophege sadat fan dit plak ôf ek boud wurde koe oan de Ofslútdyk. Koarnwertersân wie ek san wurkeilân.
Breesân hat in pompstasjon en in parkearplak foar auto’s op de Ofslútdyk. Fierder hat it Ministearje fan Definsje dêr in oefenterrein wêr it munysje test. Ek it monumint foar de sluting fan de Ofslútdyk stjit hjirre.
Op Breesân leit ien plakje, Breesândyk. It doarp hat fjouwer ynwenners.
Ofskieding fan 1834
De Ofskieding wie in ûntwikling yn tsjerklik Nederlân yn de 19e iuw, dy't risseltearre yn selsstannige grifformearre tsjerken bûten de Nederlânske Herfoarme Tsjerke.
Oan de Ofskieding is in soad foarôfgien. Net eltsenien wie it iens mei sa't yn de tsjerke gie. De Hegeskoalle fan Frjentsjer levere de dûmny's ôf. Doch as dy earne begûnen, krige de gemeente in preek te hearren wat eins in akademysk dispút wie. Boppedat woe in part fan de gemeente sneins wat oars hearre as wat de dûmny nei foaren brocht.
De Selskippen
Al om 1600 hinne fine wy oanwizings yn it klassisboek fan Boalsert dat er guon minsken sneins net mear yn de tsjerke kamen. Thús waard der dan in preek lêzen fan in dûmny dy't neffens harren de suvere lear ferkundigen.
Dizze selskippen, yn it tsjerklik taalgebrûk konvintikels bloeiden yn guon plakken. De Steaten moasten der oan te pas komme. Der waard besletten dat de selskippen net mear ûnder tsjerktiid gear komme mochten. Yn 'e praktyk begûnen de selskippen neist de tsjerke in eigen libben. Yn de synoadeferslaggen is soks nei te gean. Sa no en dan waard der wer klage oer dy konvintikels. Der waard om maatregels frege, mar de Steaten wienen net fan doel om der mear oan te dwaan.
It bleau net by preeklêzen. Guon selskippen nûgen soms sels in dûmny út om yn 'e wike in "oefening", wy soenen no sizze in "bibellêzing", te hâlden. Ek barde it dat ien fan de leden fan it selskip sels preke. Soms waard soks ek troch froulju dien. Boppedat wie der oefeners. Dit wienen helpprekers dy't in funksje hienen as siketreaster of kategisearmaster. Dizze waarden ek wol útnûge om foar te gean.
In oar gefal wie it dûmnysreizgjen. Stie der earne in dûmny dy't preke nei 'it hert fan Jeruzalim', dan kamen der út fiere omkriten wei minsken om dy dûmny te hearren.
Oarsaken fan de Ofskieding
Faak wurdt der sein dat de Ofskieding it gefolch west hat fan de frijsinnige preken yn de tsjerke. Dat hat meispile, mar der binne ek oare oarsaken oan te wizen.
De gesangekwestje
Yn 1806 waard neist de psalms in nije bondel De Evangelische gezangen ynfierd. De dûmny's moasten yn eltse tsjinst ien gesang út dizze bondel opjaan. Foar guon otterdoksen wienen de gesangen strjitfeskes. Dit wie foar harren dan ek in reden om mar thús te bliuwen. Se gienen dan mar as selskip of as dûmnysreiziger fierder.
Teloarstelling yn de kening
Guon hienen ferwachte dat kening Willem I de âlde tsjerke-oarder fan Doardt hanthavenje soe. Mar de kening kaam sels mei in nije tsjerke-oarder. De tsjerke waard út De Haach wei bestjoerd. Boppedat krigen de doarpen sels hieltyd minder ynfloed. It werkommen fan in Oranje hie net opsmiten wat der fan ferwachte wie.
It doarp waard fan bûtenút bestjoerd
De adel krige hieltyd minder ynfloed. De grûn gie yn oare hannen oer. Rike keaplju beleinen hieltyd faker yn grûn, dy't wearde hold. It doarp besliste sels net mear. De lânhearren seinen wat der barre moast. Dit hie ek ynfloed op it beroppen fan de dûmny's. As der in fakatuere wie, dan waard der ien oanwiisd. As hy al as net yn it doarp paste, spile faak net mei. Foar guon grutte boeren joech dat de trochslach om mei de Ofskieding mei te gean.
De emansipaasje
Foaral de gernieren, lytse boeren en de middenstanners fielden harren twadderangs. De tsjerkerie waard út de doarpselite keazen. Sy woenen ek wolris op it kessen sitte en folút meispylje. Yn de ôfskieden tsjerke krigen se dêr de kâns foar.
De Ofskieding kriget stal
As katalysator hat spile dat ds. Hendrik de Cock út Ulrum út de Herfoarme Tsjerke setten waard. Yn guon fermiddens yn Fryslân hie hy de namme dat hy in goede otterdokse dûmny wie. De Cock waard dan ek al gau nei Fryslân helle om dêr ôfskieden gemeenten te stiftsjen. Se neamden harren de Kristlik Ofskieden Gemeenten. De Cock hat yn desimber 1835 by de Waadkust lâns in tal gemeenten stifte, de earste wie dy fan Boerum. De measten hienen sa'n 25 - 30 leden. Dit groeide oan.
Simon van Velzen
Yn 1834 kaam ds. Simon van Velzen (Amsterdam, 1809- Kampen, 1896) út Droegeham yn konflikt mei de synoade. It bûtere al lang net mei de tsjerklike bestjoeren. Van Velzen gie út Herfoarme Tsjerke út reden fan de gesangekwestje en waard ôfskieden dûmny yn Ljouwert. Dit betsjutte dûmny foar hiel Fryslân. As rûnreizgjend dûmny hat Van Velzen syn bêst dien. Der waarden in protte ôfskieden gemeenten troch Van Velzen stifte.
Spitichgenôch hie Van Velzen syn persoanlikheid nei mei. Hy moast en soe syn gelyk hawwe. By in protte konflikten hie Van Velzen dan ek gjin skjinne hannen. Van Velzen hie gesach en je moasten út it goede hout snien wêze om wat tsjin Velzen yn te lizzen.
Letter is ta ferromming fan goedwollenden Van Velzen nei Amsterdam ta gien. Mar sels sei er dat er dûmny fan Ljouwert en Amsterdam wie. As foarsitter fan de Fryske synoade bleau Van Velzen sa de toan oanjaan.
Yn 1854 is Van Velzen professor wurden oan de Teologyske Hegeskoalle yn Kampen.
Sjerp de Vries
Sjerp de Vries (Terherne, 12 augustus 1925) is in jachtbouwer, siler en ûndernimmer út Terherne.
Ferhuze yn 1959 út Eagmaryp nei Terherne; itselde jier kaam er yn it bestjoer fan 'VVV Terhorne' en sylferiening 'Onder ons'. Kaam yn 1962 yn de wedstriidkommisje fan it skûtsjesilen by Terherne, de kommisje It Hearrenfean - Terherne; dat jier wie (heechstwierskynlik) de earste skûtsjewedstriid op de Snitser Mar ûnder lieding fan dizze kommisje. Nei in tal jierren folge De Vries Sander Krikke sr. op as lieder op it startskip, nei't der earst in tal jierren starten waard fan de pier ôf. Yn 1985 as foarsitter fan de Sylried fan it skûtsjesilen (SKS) beneamd, mei Onno Zweep fan Snits en Rob Dommerholt fan De Lemmer as leden. Sylde eartiids mei de GWS-skouwen, letter mei de pream. Yn 1988 hat De Vries mei Ids Willemsma (eartiids ek wedstriidsiler mei in GWS-skou) elk in âlde pream sylklear makke. Hjir is hiel wat út fuort kaam. Sa rjochten se mei oaren út de omkriten fan Terherne op 4 april 1996 de stichting De Fryske Boerepream op. Yn 2005 waard syn pream "Nije Kimen" by de iepening fan de Snitswike útroppen ta 'Boat fan it Jier 2005'. thumb|Nije Kimen
Boude yn syn libben hûnderten boaten, earst BM-ers, letter in eigen polyester ûntwerp dat er UFO neamde. It wie ommers in ûnbekend skip. It skip waard ferhierd troch it rekreaasjebedriuw mei syn namme yn Terherne. It silen learde er al jong by syn heit Jouke de Vries ( letter skipper op de Terhernster pream De Komelker ) dy't as komelker allinnich oer wetter by syn lân komme koe. Alles moast mei de pream en de skou oer it wetter helle en brocht wurde. As der wyn stie koe der in seil by setten wurde, oars moast der boomke wurde. Doe't er in jier of tsien by de gersdrûgerij yn Eagmaryp wurke hie koe er it bedriuw fan syn heit en fan syn skoanheit oernimme. Mar omdat de ien komelker wie mei wat lytsfee en de oare dongskipper socht De Vries wat oars.
Doe't der begjin sechtiger jierren in stik lân opspuite waard ûntstie der in strantsje en De Vries besleat in tal boaten te ferhieren omdat er brea seach yn de rekreaasje. Doe't er yn it besit kaam fan in tal boutekeningen besleat er sels in BM-er te bouwen. De BM-er makke er sels yn it bargehok, syn frou Geartsje ferhierde wyls de boaten.
UFO
thumb|rjochts|300px|Ufo's by de Handicap Trophy Yn de santiger jierren learde er polyester boaten te bouwen, sadat er fan in soad ûnderhâld ôf wie. De boat moast wat mear romte hawwe as in BM, wat mear komfort en minder buiswetter. De UFO wie ommers bedoeld foar toersilers en hierders. Dêrom kaam in bynrif yn it grutseil en in stoarmfok. De boom koe oan in staach op it efterskip fêstmakke wurde, en oer de kúp koe in polyester deksel dien wurde tsjin it ynreinen. De mallen, makke nei eigen ûntwerp, hied er yn it hok stean. Mei ien wurknimmer boude er mei-elkoar 180 UFO's. It earste jier 5, dêrnei 18 en der wie in winter by dat er wol 30 UFO's makke. It stabile skip mei in lingte fan 6,10 meter wie selsrjochtsjend en waard as famyljeboat presintearre op de Recreana foar f 8120,-. De 16 m²-en (B.M.-ers) fan De Vries hienen in stjer yn 't seil; de boaten hienen nammen fan stjerren en planeten. As seilteken waard in stjer keazen omdat Sjerp de Vries grutte ynteresse hie yn astronomy en romtefeart. De UFO's hawwe it UFO-logo yn it seil. De UFO's fan de ferhierfloat hawwe gjin namme, mar in nûmer yn de boat. De UFO's dy't ferkocht waarden, krigen wol in nûmer yn it seil, fan nûmer 500 ôf.
Yn 1983 koe Sjerp de Vries it bungalowpark oan it Kupersfintsje keapje fan de gemeente en de Stichting Wetterrekreaasje. It wie it begjin fan in rekreaasjebedriuw. De UFO-klup wie in feriening fan UFO-eigeners. thumb|rjochts|120px| Yn 1983 waard by Terherne mei 30 UFO's syld om de Handicap Trophy. Skippers en by elke UFO ien lid fan de bemanning wiene (sjoch foto) minsken mei in beheining dy't nei ôfrin in tegeltsje as oantinken meikrigen. Yn eltse UFO moast - foar de feiligens - ek in bemanningslid meisile dy't gjin beheining hie. Neidat syn dochter Leentsje it bedriuw oernommen en fuortsetten hie, waard it bedriuw úteinlik yn 2008 ferkocht. De UFO-mallen en it deponearre hannelsmerk gienen oer nei in nije eigner.
Stikelhaaien
De stikelhaaien (Latynske namme: Acanthodii) foarmje in útstoarne klasse fan it ûnderryk fan 'e echte dieren (Metazoa), de stamme fan 'e rêchstringdieren (Chordata), de ûnderstamme fan 'e wringedieren (Vertebrata) en de tuskenstamme fan 'e kaakdieren (Gnathostomata). De namme "stikelhaaien", dy't poer op uterlike skaaimerken basearre is, is eins wat ûngelokkich, mei't dizze fisken mar yn 'e fierte oan echte haaien besibbe wiene. De stikelhaaien wiene in iere groep fan kaakfisken, dy't sawol mei de kreakbienfisken as mei de bienfiskeftigen oerienkomsten fertoande.
Uterlike skaaimerken
De hûd fan stikelhaaien wie oerdutsen mei lytse rûne plaatsjes, dy't har yn lettere fisken ta fiskeskobben ûntjaan soene. Kwa foarm wiene dizze bisten rûchwei haaifoarmich, mei in streamline lichem, finnen yn pearen, en in sturt wêrfan't fral de boppepunt sterk útstiek. De ferwizing nei "stikels" komt fan 'e grutte, hurde en frijwol ûnbeweechbere bonkestikels, dy't alle finnen útsein de sturt stevichheid joegen. Fossilisearre finstikels en skobeftige hûdplaatsjes binne faak alles dat fan dizze fisken oerbleaun is yn âld sedimintêr stiente. Hoewol't se net ta de kreakbienfisken rekkene wurde (dêr't echte haaien ta hearre), hiene stikelhaaien wol in skelet dat fierhinne út kreakbien bestie. De finbasis bestie lykwols út bien.
Moaren
right|thumb|250px|Moarske arsjitektuer yn de [[Mezquita yn Córdoba, oarspronklik in moskee.]] thumb|right|250px|"Moaren" yn optocht yn [[Altea (stêd)|Altea.]] De Moaren wie de beneaming foar de islamityske befolking fan it midsiuwske Spanje. De Moaren wienen benammen Marokkaanske Berbers en Arabieren.